Kašeľ zo soplíkom
Zdravím mám  vo veku rok a pol chlapca
uživa medecínu mukosolvan junior
a chcem mu dať kvapki kaloba aky časovy postup by mal byť dakujem
Dobrý deň,
ďakujeme za Vašu otázku.
Mucosolvan Junior pomáha mierniť kašeľ, zvyšovať vylučovanie hlienu a napomáhať jeho vykašliavaniu. Dávkovanie je pre deti do 2 rokov: 2,5 ml 2x denne.
Kaloba je rastlinný liek používaný pri akútnych infekciách horných dýchacích ciest. Obsahuje tekutý extrakt z koreňa muškátu. Je dostupný vo forme kvapiek aj vo forme sirupu. Dávkovanie kvapiek pre deti vo veku 1-2 rokov: 10 kvapiek 3x denne. Dávkovanie sirupu pre deti vo veku 1 - 5 rokov: 2,5 ml sirupu 3x denne. Medzi liekmi Mucosolvan a Kaloba nedochádza k ovplyvneniu účinku, preto môžte podávať oba prípravky súčasne.
Ak sa však príznaky akútneho ochorenia dýchacích ciest nezlepšia do 7 dní alebo sa naopak počas liečby zhoršia, je potrebné vyhľadať lekára.
Prajem skoré uzdravenie vášmu dieťatku.
S pozdravom
Mgr. Emma Halás Haluščíková